ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2016/97 υποβολή: Konstadinos Klironomos (PSE) προς την Επιτροπή (11 Iουνίου 1997)

Θέμα: Ελληνικά Πορθμεία μεταξύ Ελλάδος και Ιταλίας

Την 24.2.1997, η Επιτροπή απέστειλε Εκθεση Αιτιάσεων σε ορισμένες ελληνικές ναυτιλιακές εταιρίες, μετά από έρευνα που πραγματοποίησε στο πλαίσιο της υπόθεσης, Ελληνικά πορθμεία μεταξύ Ελλάδας και Τουρκίας.

Η Επιτροπή αναφέρεται στην εν λόγω Εκθεση σε μία σειρά από πραγματικά περιστατικά και συμπεραίνει ότι οι εμπλεκόμενες εταιρίες καθόριζαν από κοινού και επί μακρό χρονικό διάστημα τους ναύλους τους στο διεθνές τμήμα της αγοράς πορθμείων μεταξύ Ελλάδος και Ιταλίας, κατά παράβαση του άρθρου 85 της Συνθήκης.

Σημειώνεται ότι την 17.3.1995, η ελληνική κυβέρνηση απέστειλε επιστολή στην Επιτροπή με την οποία τόνισε ότι η Ελλάδα δεν έχει κοινά σύνορα με τα άλλα κράτη μέλη της Ευρωπαϊκής Ενωσης. Συνεπώς, η συνεχής και απρόσκοπτη λειτουργία πορθμείων μεταξύ Ελλάδος και Ιταλίας χαρακτηρίζεται ως υπηρεσία δημοσίου συμφέροντος και υπενθυμίζει ότι το Υπουργείο Εμπορικής Ναυτιλίας (ΥΕΝ) έχει παροτρύνει τις εμπλεκόμενες εταιρίες να αποφεύγουν, την αγορά πορθμείων Ελλάδος - Ιταλίας, πράξεις αθέμιτου ανταγωνισμού μεταξύ τους.

Επειδή ενδεχόμενη επιβολή προστίμων στις εμπλεκόμενες εταιρίες λόγω σοβαρής παραβίασης του άρθρου 85 της Συνθήκης, ενδέχεται να δημιουργήσει σοβαρά προβλήματα στη βιωσιμότητα της γραμμής Ελλάδας - Ιταλίας, κάτι που θα έχει σοβαρότατες αρνητικές επιπτώσεις στην περαιτέρω άσκηση Ελληνικής εθνικής πολιτικής στην εν λόγω γραμμή, ερωτάται η Επιτροπή αν έλαβε προσηκόντως υπόψη της τις παρατηρήσεις της από 17.3.1995 επιστολής της ελληνικής κυβέρνησης και τι μέτρα προτίθεται να λάβει για να μην επέλθουν οι ενδεχόμενα καταστροφικές συνέπειες που συνδέονται με το λανθασμένο συμπέρασμα ότι οι εμπλεκόμενες εταιρίες παραβίασαν αυτόνομα επί σειρά ετών το άρθρο 85 της Συνθήκης;

Απάντηση του κ. Van Miert εξ ονόματος της Επιτροπής (7 Ιουλίου 1997)

Η Επιτροπή εξέτασε προσεκτικά το περιεχόμενο της επιστολής της 17ης Μαρτίου 1995 στην οποία αναφέρεται το αξιότιμο Μέλος, όπως επίσης και τις απόψεις που εκφράστηκαν κατά τη διάρκεια της ακρόασης που έγινε στις 13-14 Μαίου 1997 και στις απαντήσεις των εταιρειών στην Εκθεση Αιτιάσεων της Επιτροπής της 24ης Φεβρουαρίου 1997.

Η Επιτροπή σημείωσε τις υποχρεώσεις δημοσίου χαρακτήρα αρμοδιότητας του Υπουργείου Εθνικής Ναυτηλίας, αν και είναι τώρα σαφές ότι το Υπουργείο δεν παρεμβαίνει στον μηχανισμό προσδιορισμού τιμών στις διεθνείς διαδρομές. Η Επιτροπή γνωρίζει βεβαίως την σπουδαιότητα των διεθνών θαλάσσιων μεταφορών για την ελληνική οικονομία.

Εάν η Επιτροπή αποφασίσει να λάβει αρνητική απόφαση στην παρούσα υπόθεση, θα λάβει υπόψη της όλους τους σχετικούς παράγοντες, ιδιαίτερα όταν πρόκειται να αξιολογηθεί η σοβαρότητα της παράβασης. Τέτοια απόφαση δεν θα ληφθεί άλλωστε πριν την γνωμοδότηση της Συμβουλευτικής Επιτροπής επί Συμπράξεων και Δεσποζουσών Θέσεων στον τομέα των Θαλάσσιων Μεταφορών, στο πλαίσιο της οποίας οι εμπειρογνώμονες ανταγωνισμού και μεταφορών της Ένωσης θα εκφράσουν τις απόψεις τους για την παρούσα υπόθεση.
ΓΡΑΠΤΗ ΕΡΩΤΗΣΗ E-2235/97 υποβολή: Patricia McKenna (V) προς την Επιτροπή (2 Iουλίου 1997)

Θέμα: Στρατιωτική βοήθεια των ΗΠΑ προς το Κονγκό (πρώην Ζαΐρ)

Σε άρθρο της «International Herald Tribune» της 9ης Ιουνίου 1997 περιέχεται δήλωση του αντιπροσώπου των ΗΠΑ στα Ηνωμένα Έθνη σύμφωνα με την οποία η κυβέρνηση Clinton είναι πρόθυμη να στείλει στρατιωτική βοήθεια στη νέα κυβέρνηση του Κονγκό «ως κίνητρο για να διατηρηθούν οι προδιαγραφές στον τομέα των ανθρωπίνων δικαιωμάτων».

Πολλοί είναι αυτοί που βρίσκουν ανησυχητική την εξέλιξη αυτή δεδομένου ότι οι πωλήσεις όπλων έχουν ήδη επιδεινώσει τις εντάσεις στην περιοχή των Μεγάλων Λιμνών. Πιστεύεται ότι, για παράδειγμα, οι προμήθειες όπλων από τη Δύση έπαιξαν σημαντικό ρόλο στη γενοκτονία της Ρουάντα.

Έδωσε η κυβέρνηση των ΗΠΑ περισσότερες πληροφορίες στην Επιτροπή ή τα άλλα όργανα της ΕΕ σχετικά με τη φύση της σχεδιαζόμενης στρατιωτικής συνεργασίας με το Κονγκό; Τι μέτρα προτίθεται να λάβει η Επιτροπή;

Απάντηση του κ. Pinheiro εξ ονόματος της Επιτροπής (22 Ιουλίου 1997)

Η Επιτροπή επιθυμεί να γνωστοποιήσει στο Αξιότιμο Μέλος του Κοινοβουλίου τα συμπεράσματα του Συμβουλίου Γενικών Υποθέσεων της 2ας Ιουνίου 1997 σχετικά με την πρόληψη και την καταστολή των συγκρούσεων στην Αφρική. Στο πλαίσιο αυτών των συμπερασμάτων, τα κράτη μέλη «αναγνωρίζοντας ότι η διάθεση όπλων σε ποσότητες που υπερβαίνουν τις ανάγκες αυτοάμυνας θα ήταν δυνατόν να αποτελέσει παράγοντα αστάθειας, επαναβεβαιώνουν την δέσμευσή τους να επιδείξουν μετριοπάθεια όσον αφορά τις εξαγωγές όπλων...». Αναφορικά με τη στρατιωτική βοήθεια των Ηνωμένων Πολιτειών, οι πληροφορίες που παρέχονται από τις αμερικανικές αρχές δεικνύουν ότι οι Ηνωμένες Πολιτείες προτίθενται να παράσχουν βοήθεια στη Λαϊκή Δημοκρατία του Κονγκό για τη μεταρρύθμιση των στρατιωτικών δυνάμεων προκειμένου να τις μετατρέψουν σε επαγγελματικό πολυεθνικό στρατό επιφορτισμένο με την άμυνα της χώρας. Η στρατιωτική βοήθεια είναι δυνατόν να λάβει τη μορφή θεσμικής στήριξης (διάθεση εμπειρογνωμόνων).

Σε συμφωνία με τα κράτη μέλη, η Επιτροπή ακολουθεί πολιτική που αποσκοπεί στην πλήρη συνεργασία των νέων αρχών με τους οργανισμούς ανθρωπιστικής βοήθειας κατά την αναζήτηση και τον επαναπατρισμό των προσφύγων και των αναγκαστικά μετακινηθέντων ατόμων. Επίσης, η Επιτροπή ζητά από τις αρχές του Κονγκό να επιτρέψουν στην ερευνητική αποστολή των Ηνωμένων Εθνών να εκτελέσει ελεύθερα το έργο της όσον αφορά τις κατηγορίες για τις βιαιοπραγίες και τις σφαγές των προσφύγων της Ρουάντα στο Κονγκό. Τα προγράμματα αποκατάστασης και πλήρους και ολοκληρωτικής συνεργασίας είναι δυνατόν να επαναληφθούν μόλις επιβεβαιωθεί εμπράκτως η βούληση των νέων αρχών να σεβαστούν τα δικαιώματα του ανθρώπου, να επαναλάβουν τη διαδικασία εκδημοκρατισμού και να θεσπίσουν κράτος δικαίου.

Η υιοθέτηση αυτής της πολιτικής, στην οποία γίνεται αναφορά στα συμπεράσματα του Ευρωπαϊκού Συμβουλίου του Άμστερνταμ, κοινοποιήθηκε στις Ηνωμένες Πολιτείες στο πλαίσιο του διαλόγου που διεξάγεται σε τακτική βάση με την εν λόγω χώρα.
ΓΡΑΠΤΗ ΕΡΩΤΗΣΗ E-1344/97 υποβολή: Andrι Fourηans (PPE) προς την Επιτροπή (21 Απριλίου 1997)

Θέμα: Κανόνας της «μη διάκρισης»

Η Επιτροπή προτίθεται να λάβει μέτρα που θα είναι ικανά να εξασφαλίσουν την προστασία των καταναλωτών κατά των καταχρήσεων από τις οποίες θα μπορούσαν να ήσαν θύματα, κυρίως σε καταστάσεις όπου είναι πλέον ευάλωτοι;

Ιδιαίτερα, ο κάτοικος κράτους μέλους που ταξιδεύει για επαγγελματικούς σκοπούς ή για τουρισμό σε ένα άλλο κράτος μέλος και πραγματοποιεί μια τυχαία αγορά δεν θα καθίστατο εκ προοιμίου θύμα καταχρήσεων;

Κοινή απάντηση του κ. Van Miert εξ ονόματος της Επιτροπής στις γραπτές ερωτήσεις E-1338/97, E-1339/97, E-1340/97, E-1341/97, E-1342/97, E-1343/97 και E-1344/97 (2 Ιουνίου 1997)

Στο παρόν στάδιο η Επιτροπή δεν είναι σε θέση να απαντήσει διεξοδικά στις ερωτήσεις που υπέβαλε το Αξιότιμο Μέλος. Η Επιτροπή δεν έχει ακόμη ολοκληρώσει την αξιολόγηση, υπό το πρίσμα της κοινοτικής νομοθεσιάς περί ανταγωνισμού, ορισμένων συστημάτων πληρωμής με κάρτες που αποτέλεσαν το αντικείμενο κοινοποίησης βάσει του άρθρου 4, του κανονισμού αριθ. 17 του Συμβουλίου της 6ης Φεβρουαρίου 1962 ((ΕΕ C 13 της 21.2.1962. )). Τα εν λόγω συστήματα περιλαμβάνουν για παράδειγμα τα ενθνικά συστήματα πληρωμής με κάρτα, όπως οι τραπεζικές κάρτες «CB» στη Γαλλία ή τα διεθνή συστήματα πληρωμής με κάρτα, όπως αυτά που διαχειρίζονται οι εταιρείες Visa International και Europay International. Ορισμένα από τα εν λόγω συστήματα προβλέπουν τον κανόνα της «μη διάκρισης» στον οποίον αναφέρεται το αξιότιμο μέλος.

Η Επιτροπή εξετάζει την ισχύ του εν λόγω κανόνα της «μη διάκρισης» υπό το πρίσμα των ευρωπαϊκών κανόνων ανταγωνισμού και διεξάγει για το σκοπό αυτό συζητήσεις με όλους τους ενδιαφερόμενους.
ΓΡΑΠΤΗ ΕΡΩΤΗΣΗ E-1606/97 υποβολή: Bαrbara Dόhrkop Dόhrkop (PSE) προς το Συμβούλιο (12 Μαΐου 1997)

Θέμα: Αύξηση κονδυλίων για νέες αλιευτικές συμφωνίες

Η ΕΕ πρέπει να βρει τρόπους για να αντισταθμίσει τις θυσίες στις οποίες πρέπει να υποβληθούν τα κοινοτικά αλιευτικά σκάφη προκειμένου να προσαρμοστούν στις απαιτήσεις του πολυετούς προγράμματος προσανατολισμού τέταρτης γενιάς του αλιευτικού τομέα (ΠΠΠ ΙV).

Ζήτησε η Επιτροπή από το Συμβούλιο Αλιείας, στις 14 Απριλίου να αυξήσει κατά 30 εκατ. Ecu το κονδύλι του προϋπολογισμού για τη διαπραγμάτευση νέων αλιευτικών συμφωνιών με τρίτες χώρες;

Ποια ήταν η απόφαση του Συμβουλίου;

Απάντηση (6 Αυγούστου 1997)

Κατά τη σύνοδο της 14ης-15ης Απριλίου 1997, η Επιτροπή δεν ζήτησε από το Συμβούλιο να αυτήσει κατά 30 κατομ. ECU το κονδύλιο του προϋπολογισμού για τη διαπραγμάτευση νέων αλιευτικών συμφωνιών με τρίτες χώρες.

Εν τω μεταξύ, πάντως,η Επιτροπή έχει υποβάλει πρόταση για μεταφορά πιστώσεων προκειμένου να καταστεί διαθέσιμο πρόσθετο ποσό ύψους 52,5 εκατομμ. ECU στη γραμμή του προϋπολογισμού Β 78000 (Δεθνείς Αλιευτικές Συμφωνίες). Το Συμβούλιο θα εξετάσει αυτή την πρόταση σύμφωνα με τις συνήθεις διαδικασίες.
ΓΡΑΠΤΗ ΕΡΩΤΗΣΗ E-1759/97 υποβολή: Claude Desama (PSE) προς την Επιτροπή (27 Μαΐου 1997)

Θέμα: Κοινοτικοί φόροι για την τηλεοπτική σύνδεση μέσω δορυφόρων

Πολλές μεγάλες βελγικές κοινότητες άρχισαν πρόσφατα να επιβάλουν ετήσια εισφορά ραδιοτηλεοπτικής μετάδοσης για την χρησιμοποίηση παραβολικών κεραιών για την λήψη προγραμμάτων ραδιοφώνου και τηλεόρασης που μεταδίδονται από δορυφόρους ευρωπαϊκής εμβέλειας.

Μπορεί η Επιτροπή να εξετάσει κατά πόσον παρόμοιες διατάξεις αντιβαίνουν προς την οδηγία «τηλεόραση χωρίς σύνορα» και δεν αποτελούν διάκριση εκ μέρους των βελγικών κοινοτικών αρχών και παρεμπόδιση της ελεύθερης κυκλοφορίας της πληροφόρησης, δεδομένου ότι αποτρέπουν την πρόσβαση στους δορυφόρους με την φορολόγηση του εξοπλισμού λήψης;

Απάντηση του κ. Oreja εξ ονόματος της Επιτροπής (7 Ιουλίου 1997)

Η ερώτηση του αξιότιμου μέλους του Κοινοβουλίου εξετάζεται από την Επιτροπή. Πράγματι, η συμβατότητα της καταβολής φόρου για τις παραβολικές κεραίες πρέπει να αναλυθεί έχοντας υπόψη το άρθρο 59 της συνθήκης ΕΚ στο μέτρο που η εν λόγω φορολογική υποχρέωση θα μπορούσε να οδηγήσει στον περιορισμό της ελεύθερης παροχής υπηρεσιών και σε συνάρτηση με την αρχή της ελεύθερης λήψης και αναμετάδοσης τηλεοπτικών εκπομπών που προέρχονται από άλλα κράτη μέλη, αρχή η οποία προβλέπεται στο άρθρο 2 της οδηγίας 89/552/ΕΟΚ ((ΕΕ L 298 της 17.10.1989. )) που φέρει την ονομασία «Τηλεόραση χωρίς σύνορα».
ΓΡΑΠΤΗ ΕΡΩΤΗΣΗ E-1999/97 υποβολή: Nikitas Kaklamanis (UPE) προς την Επιτροπή (9 Iουνίου 1997)

Θέμα: Eισαγωγή χαμηλής ποιότητας χαλυβουργικών προϊόντων από τρίτες χώρες

Η Ευρωπαϊκή χαλυβουργία αντιμετωπίζει πολύ σοβαρά προβλήματα από την εισαγωγή χαλυβουργικών προϊόντων από τρίτες χώρες, των οποίων οι προδιαγραφές δεν είναι εφάμιλλες εκείνων της Ε.Ε., ενώ τα «πιστοποιητικά ποιόητητας» που τα συνοδεύουν πολύ συχνά δεν είναι γνήσια. Τα προϊόντα εισάγονται στην ΕΕ εδώ και πολλά χρόνια, και οι χαμηλές τιμές που εκ των πραγμάτων έχουν, οδηγούν σε συρρίκνωση την ήδη πολλαπλά βαλλόμενη ευρωπαϊκή χαλυβουργία, και ιδίως εκείνη των μικροτέρων κρατών μελών της ΕΕ.

Θα ήθελα να πληροφορηθώ από την Ευρωπαϊκή Επιτροπή πώς σκέπτεται να αντιδράσει στις καταγγελόμενες περιπτώσεις παραποίησης ή έκδοσης εντελώς ανακριβών «πιστοποιητικών ποιότητας», και τι μέτρα σκοπεύει να πάρει ώστε να ελέγχονται αποτελεσματικά τα πιστοποιητικά αυτά που συχνά συνοδεύουν χαλυβουργικά προϊόντα χαμηλής ποιότητας και τιμής, και τα οποία εκτοπίζουν τα υψηλών προδιαγραφών αντίστοιχά τους που προέρχονται από την ΕΕ.

Απάντηση του κ. Bangemann εξ ονόματος της Επιτροπής (10 Ιουλίου 1997)

Στην περίπτωση των εισαγωγών χαλυβουργικών προϊόντων, είναι απαραίτητο να γίνεται διάκριση μεταξύ τελωνειακής αντιμετώπισης των προϊόντων και ουσιαστικής αξιολόγησης των προϊόντων.

Όσον αφορά την τελωνειακή αντιμετώπιση, η ποιότητα των προϊόντων έχει σημασία μόνο εφόσον χρειάζεται να ενσωματωθεί στον ορισμό της συνδυασμένης τελωνειακής ονοματολογίας, η οποία ανταποκρίνεται στο διεθνώς εναρμονισμένο δασμολογικό σύστημα, όπως, π.χ., «ανοξείδωτος χάλυβας», «χάλυβας υψηλής ποιότητας». Η χρήση ψευδών στοιχείων για την αποκόμιση δασμολογικών ωφελημάτων υπόκειται σε δίωξη βάσει των κείμενων τελωνειακών κανονιστικών διατάξεων. Η ευθύνη για την διεξαγωγή των σχετικών ελέγχων βαρύνει τις εθνικές τελωνειακές αρχές.

Όσον αφορά το ζήτημα της ποιότητας και καταλληλότητας των εισαγόμενων υλικών, εναπόκειται στους αγοραστές και τους πωλητές να συμπεριλάβουν κατάλληλες προβλέψεις στις συμβάσεις τους. Από την άλλη πλευρά, η πλαστογράφηση πιστοποιητικών ποιότητας υπόκειται στις διατάξεις του αστικού δικαίου. Οι κοινοτικής κλίμακας έλεγχοι στον τομέα αυτόν δεν είναι δυνατόν να υπαχθούν σε κυριαρχική δικαιοδοσία. Ωστόσο, υφίσταται στην Κοινότητα σειρά συστημάτων εθνικής επίβλεψης και ελέγχου, τα οποία αποκλείουν την χρήση, σε νευραλγικούς τομείς, υλικού που υπολείπεται των προτύπων (π.χ. ενισχυμένος χάλυβας).

Τέλος, η Επιτροπή είναι της γνώμης ότι, βάσει των στοιχείων που αναγράφονται στα έγγραφα εισαγωγής, οι εισαγωγές χαμηλότερης ποιότητας υλικού δεν υπερβαίνουν σήμερα την αναλογία που παρατηρείται στην κοινοτική αγορά.
ΓΡΑΠΤΗ ΕΡΩΤΗΣΗ E-1373/97 υποβολή: Daniel Varela Suanzes-Carpegna (PPE) προς το Συμβούλιο (18 Απριλίου 1997)

Θέμα: Συμφωνία συνεργασίας ΕΕ/Τουρκίας: οι κονσέρβες τόννου σε λάδι

Πρόσφατα, οι ευρωπαίοι επιχειρηματίες και, συχνά, οι επιχειρήσεις επεξεργασίας κονσερβών τόννου σε λάδι, παραπονούνται για την κυκλοφορία τέτοιου τύπου κονσερβών στην κοινοτική αγορά, οι οποίες, κατά τα λεγόμενά τους απολαύουν διαφορετικής δασμολογικής μεταχείρισης από εκείνην που προβλέπεται για τρίτες χώρες.

Οι ενδιαφερόμενοι επισημαίνουν ότι αυτές οι δασμολογικές ελαφρύνσεις εφαρμόζονται παρόλο που δεν τηρούνται οι νομοθεσίες περί προέλευσης της πρώτης ύλης - τόννος - που προέρχεται από την Τουρκία.

Ποιές συμφωνίες υπάρχουν ανάμεσα στην ΕΕ και την Τουρκία στον τομέα της εμπορίας κονσερβών τόννου διατηρημένου σε λάδι;

Θεωρεί το Συμβούλιο ότι οι σημερινές μέθοδοι ελέγχου της προέλευσης που χρησιμοποιεί η Τουρκία για την πρώτη του εν λόγω προϊόντος είναι η ορθή; Eάν δεν είναι, τί μπορεί να πράξει για να τις βελτιώσει;

Απάντηση (6 Αυγούστου 1997)

Για τις εισαγωγές στην Κοινότητα κονσερβών τόννου τουρκικής προέλευσης ισχύει το προτιμησιακό καθεστώς που παραχωρήθηκε στα προϊόντα της ελιείας με την απόφαση αριθ. 1/80 του Συμβουλίου Σύνδεσης ΕΚ-Τουρκίας. Εντούτοις, τα προϊόντα αυτά υπόκεινται στους κανόνες καταγωγής για τα γεωργικά προϊόντα - συμπεριλαμβανομένων των αλιευτικών - όπως αυτοί ορίζονται από τις αποφάσεις αριθ. 4/72 και 1/75 του Συμβουλίου Σύνδεσης.

Μετά από ορισμένες καταγγελίες, μια αποστολή της Επιτροπής μετάβη στην Τουρκία, τον Ιούνιο του 1996. Η αποστολή διαπίστωσε ότι οι κονσέρβες τόννου που εξάγονται από την Τουρκία περίεχουν τόννο προέλευσης τρίτων χωρών. Συνεπώς, επιβλήθηκαν εκ νέου οι δασμοί στις κονσέρβες τόννου τουρικής προέλευσης.

Από τότε, η μικτή Επιτρο+ή για την Τελωνεικαή Ενωση εξέτασε επαλειλημμένα τα ζήτημα αυτό. Κατ' αίτηση της Τουρκίας, η Επιτροπή επιβεβαίωσε ότι οι αποφάσεις αριθ. 4/72 και 1/75 επιτρέπουν διμερή σώρευση της καταγωγής μεταξύ της Κοινότητας και της Τουρκίας.

Προκειμένου να κατισιγάσει τις ανησυχίες της Κοινότητας, η Τουρκία ενέκρινε νέα διοικητικά μέτρα για τον έλεγχο της καταγωγήης των κοσερβών τόννου, αλλά τα μετρα αυτά θα πρέπει να εξεταστούν περαιτέρω από την Επιτροπή και την τουρκική πλευρά. Το Συμβούλιο αναμένει τα αποτελέσματα αυτής της εξέτασης για να λέβει θέση.
ΓΡΑΠΤΗ ΕΡΩΤΗΣΗ E-1627/97 υποβολή: Bαrbara Dόhrkop Dόhrkop (PSE) προς την Επιτροπή (14 Μαΐου 1997)

Θέμα: Πρόγραμμα URBAN

Στις 10 Ιανουαρίου 1997 έληγε η προθεσμία για την υποβολή προγραμμάτων πολεοδομικής ανάπτυξης.

Πόσα προγράμματα έχουν υποβάλει οι ισπανικές αρχές;

Πόσα από αυτά προέρχονται από την Αυτόνομη Κοινότητα της Χώρας των Βάσκων; Ποιους βασκικούς δήμους αφορούν και ποιους στόχους επιδιώκουν;

Ποια από τα προγράμματα που υπέβαλε η ισπανική κυβέρνηση έχει επιλέξει η Επιτροπή;

Απάντηση της κας Wulf-Mathies εξ ονόματος της Επιτροπής (27 Ιουνίου 1997)

Οι ισπανικές αρχές είχαν υποβάλει, στις 9 Ιανουαρίου 1997, ένα πρόγραμμα στο πλαίσιο της κοινοτικής πρωτοβουλίας URBAN (1997-1999), το οποίο περιλαμβάνει 12 προτάσεις έργων, εκ των οποίων κανένα δεν αφορά δήμους της αυτόνομης κοινότητας της Χώρας των Βάσκων.

Η Επιτροπή εξετάζει επί του παρόντος τον σχετικό φάκελο. Εντούτοις, το εν λόγω πρόγραμμα αποτελεί αντικείμενο, εκ μέρους των ισπανικών αρχών, επαναδιατύπωσης του κειμένου το οποίο είχε αρχικά υποβληθεί. Η Επιτροπή εκτιμά ότι μία απόφαση σχετικά με την έγκριση του εν λόγω προγράμματος δεν θα είναι δυνατόν να ληφθεί πριν από το τελευταίο τρίμηνο του τρέχοντος έτος.
ΓΡΑΠΤΗ ΕΡΩΤΗΣΗ E-1235/97 υποβολή: Laura Gonzαlez Αlvarez (GUE/NGL) προς την Επιτροπή (7 Απριλίου 1997)

Θέμα: Οικισμός στο Sanlucar de Barrameda (Ισπανία)

Πρόσφατα, μεταδόθηκαν από τα μέσα επικοινωνίας της Ανδαλουσίας (Ισπανία) ορισμένες πληροφορίες, σύμφωνα με τις οποίες η Επιτροπή έχει εκδώσει «γνωμοδότηση» σχετικά με την περιβαλλοντική βιοσιμότητα ενός πολεοδομικού σχεδίου (σχέδιο Hohenlohe) που θα μπορούσε να παραβιάζει την κοινοτική νομοθεσία στον τομέα του περιβάλλοντος.

Μπορεί η Επιτροπή να μας πληροφορήσει σχετικά με τη νομική ισχύ της εν λόγω «γνωμοδότησης» και τους λόγους για τους οποίους εκδόθηκε;

Το σχέδιο Hohenlohe λαμβάνει κοινοτική χρηματοδότηση από τα διαρθρωτικά ταμεία; Εφόσον τούτο δε συμβαίνει, μπορεί να τεθούν σε κίνδυνο οι λοιπές παρεμβάσεις που εκτελούνται με χρηματοδότηση των διαρθρωτικών ταμείων στο πλαίσιο του προγράμματος Doρana II;

Απάντηση της κ. Wulf Mathies εξ ονόματος της Επιτροπής (29 Μαΐου 1997)

Η Επιτροπή δεν γνωρίζει τις πληροφορίες που δημοσιεύτηκαν στην Ανδαλουσία σχετικά με μια γνωμοδότηση της Επιτροπής με θέμα ένα πολεοδομικό έργο στο Sanlucsar de Barrameda. Άλλωστε, δεν έχει εκδώσει και δεν είναι στην αρμοδιότητά της να εκδώσει γνωμοδότηση σχετικά μ'αυτό το έργο.

Η Επιτροπή δεν έχει χρηματοδοτήσει το έργο Hohenlohe. Το εν λόγω έργο βρίσκεται εκτός της περιοχής εφαρμογής του προγράμματος Doρana II και, συνεπώς, δεν θέτει σε αμφισβήτηση την ήδη εγκεκριμένη κοινοτική παρέμβαση.
ΓΡΑΠΤΗ ΕΡΩΤΗΣΗ E-2008/97 υποβολή: Jonas Sjφstedt (GUE/NGL) προς την Επιτροπή (11 Iουνίου 1997)

Θέμα: ΕΕ και πολωνική νομοθεσία για το περιβάλλον

Σύμφωνα με πληροφορίες του πολωνικού περιβαλλοντικού κινήματος, η Επιτροπή της ΕΕ ζητεί από την Πολωνία να ελαφρύνει ορισμένες σημαντικές διατάξεις της εθνικής περιβαλλοντικής νομοθεσίας της. Σύμφωνα με τις ίδιες πληροφορίες, η Επιτροπή ζητεί την τροποποίηση των κανόνων σχετικά με τις εισαγωγές αυτοκινήτων. Η Πολωνία απαιτεί σήμερα όλα τα εισαγόμενα αυτοκίνητα να είναι εφοδιασμένα με καταλύτη και παράλληλα απαγορεύει τις εισαγωγές αυτοκινήτων με περισσότερα από 10 χρόνια λειτουργίας. Η Επιτροπή ζητεί από την Πολωνία να αναθεωρήσει τους κανόνες αυτούς.

Στις συζητήσεις για τη μελλοντική διεύρυνση της ΕΕ προς τα ανατολικά, επισημαίνεται συχνά ότι η διεύρυνση αυτή θα έχει θετικές συνέπειες για το περιβάλλον στα νέα κράτη μέλη. Η αξιοπιστία ενός τέτοιου επιχειρήματος πλήττεται σοβαρά όταν η ΕΕ ζητεί την εφαρμογή λιγότερο αυστηρών περιβαλλοντικών διατάξεων.

Το αίτημα της Επιτροπής είναι απαράδεκτο για πολλούς λόγους. Δεδομένου ότι η Πολωνία δεν είναι μέλος της Ένωσης, με ποια νόμιμη βάση ζητεί η Επιτροπή την τροποποίηση της νομοθεσίας της χώρας; Ποιες συγκεκριμένες πρωτοβουλίες και μέσα πίεσης έχει θέσει η Επιτροπή σε εφαρμογή κατά της Πολωνίας στην περίπτωση αυτή;

Απάντηση του κ. Van den Broek εξ ονόματος της Επιτροπής (18 Ιουλίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ρ-1961/97 της κας Riis-Jψrgensen ((βλέπε σελίδα 127. )).
ΓΡΑΠΤΗ ΕΡΩΤΗΣΗ E-1536/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Δηλητηριάσεις από εστέρα του φωσφορικού οξέος μετά από χρήση του παρασκευάσματος «Tiguvon» (Fenthion) της εταιρίας Bayer Leverkusen

Το παρασκευαζόμενο από την εταιρία Bayer Leverkusen ψυλλοκτόνο «Tiguvon» διατίθεται υπό διαφόρους τύπους. Το «Tiguvon 10» χρησιμοποιείται για γάτες άνω των 2 kg. Για σκύλους βάρους μεταξύ 3 και 10 kg συνιστάται η χρήση του ψυλλοκτόνου «Tiguvon 20» ενώ για σκύλους βάρους 10 kg και άνω η σχετική θεραπεία γίνεται με «Tiguvon 20 G». Άτομα τα οποία υπέβαλαν επανειλημμένως κατοικίδια ζώα σε θεραπεία με το ψυλλοκτόνο «Tiguvon» (Fenthion) έπαθαν σοβαρές δηλητηριάσεις οφειλόμενες σε εστέρα του φωσφορικού οξέος. Μετά την αδυναμία της Επιτροπής να απαντήσει στη γραπτή ερώτησή μου Ε-1470/96 ((ΕΕ C 345 της 15.11.1996, σελ. 76. )), την παρακαλώ να δώσει το ταχύτερο δυνατόν απαντήσεις στα ακόλουθα ερωτήματα:

Επιτρέπεται να χρησιμοποιούνται σε ζώα ή γενικότερα σε ζωντανούς οργανισμούς νευροτοξίνες; Γνωρίζει το Επιτροπή Υπουργών ότι η επανειλημμένη χρήση των εν λόγω ουσιών μπορεί να προκαλέσει βλάβες σε όργανα του σώματος; Είναι δυνατόν να αποκλεισθούν αλλαγές στην ψυχοσύνθεση των ζώων, οι οποίες θα οφείλονται σε χρόνιες βλάβες των οργάνων του σώματος;

Απάντηση του κ. Bangemann εξ ονόματος της Επιτροπής (1 Ιουλίου 1997)

Τα κτηνιατρικά προϊόντα μπορούν να χρησιμοποιούνται σε ζώα, εφόσον έχει χορηγηθεί ανάλογη άδεια σύμφωνα με την οδηγία του Συμβουλίου 81/851/ΕΟΚ για την προσέγγιση των νομοθεσιών των κρατών μελών σχετικά με τα κτηνιατρικά προϊόντα ((ΕΕ 317 της 6.11.1981, όπως τροποποιήθηκε από τις οδηγίες του Συμβουλίου 90/676/ΕΟΚ, ΕΕ 373 της 31.12.1990 και 93/40/ΕΟΚ, ΕΕ 214 της 24.8.1993. )) και την οδηγία του Συμβουλίου 81/852/ΕΟΚ για την προσέγγιση των νομοθεσιών των κρατών μελών σχετικά με τα αναλυτικά φαρμακοτοξικολογικά και κλινικά πρότυπα και πρωτόκολλα σε ό,τι αφορά τη δοκιμή των κτηνιατρικών προϊόντων.

Ένα προϊόν το οποίο χρησιμοποιείται για εκτοπαρασιτικούς ελέγχους ενδέχεται να έχει νευροτοξικές ιδιότητες σε ορισμένες συγκεντρώσεις και υψηλές δόσεις. Προϊόντα τα οποία προκαλούν νευροτοξικές επιπτώσεις μπορεί να εγκριθούν και ανάλογες επιπτώσεις μπορεί να προκαλέσουν οργανικές βλάβες με αποτέλεσμα τη μεταβολή της συμπεριφοράς εάν γίνεται κατάχρηση του προϊόντος. Η ασφάλεια της συνιστώμενης δόσης εξετάζεται κατά την εκτίμηση του φακέλου ασφαλείας που υποβάλλεται στην αρμόδια αρχή προκειμένου να υποστηριχθεί η αίτηση για έκδοση άδειας διάθεσης στην αγορά ((Σχετική διάταξη. )).

Εάν δεν παρατηρούνται ανάλογες επιπτώσεις κατά τη συνιστώμενη δόση και αν το προϊόν χρησιμοποιείται όπως αναφέρεται στην ετικέτα λογικά δεν συντρέχουν λόγοι ανησυχίας. Η έλλειψη αναφορών για σοβαρές αρνητικές αντιδράσεις συνηγορεί υπέρ της άποψης ότι αυτό συνήθως συμβαίνει.